section_heading: Životopis
paragraph_text: Tijekom devedesetih godina snimila je čuvene hitove: Kleo se, kleo, Između mene i tebe, tama, Kuće male, Ti bi mog'o da me spasiš, Ti, ona i ja, Zoro, sestro, Ćud je ženska smiješna rabota, Srna. U listopadu 2006. godine sudjelovala je na prvom Grand festivalu, na kojem je pjevala pjesmu Budi muško. Na trećem Grand festivalu, održanom u ožujku 2010. godine, pjevala je baladu Lepi moj. Iako pjesma nije osvojila nijednu nagradu, postala je jedan od najvećih hitova u Snežaninoj karijeri i jedan od najvećih hitova Grand festivala. Na Grand festivalu ponovo je sudjelovala 2014. godine, kada je i pobijedila, pjevajući baladu Niko me nije voleo kao ti. U ovom razdoblju snimila je nekoliko singlova, od kojih su hitovi postali Kako da se pomirim sa tim i Robinja. Koncertom u Sava centru, 23. veljače 2015. godine obilježila je četrdeset godina karijere.